open-index/open-wikipedia-markdown huggingface dataset:
Synsiö

**Synsiö** eli **Synsiä** on Etelä-Savossa Kangasniemellä Synsiön lähellä sijaitseva järvi.

## Maantietoa
Synsiö on 9,1&nbsp;kilometriä pitkä, 5,7&nbsp;kilometriä leveä, ja sen pinta-ala on 1&nbsp;942&nbsp;hehtaaria eli 19,4&nbsp;neliökilometriä. Synsiö on Puulan kalastusalueen pohjoisosassa sijaitseva lievästi tummavetinen, karu ja matala järvi. Synsiönjärvi on moreenipohjainen. Se jakautuu kahteen järvialtaaseen: Haahkalanselkään ja Synsiään.

Siinä on 96 saarta, joiden pinta-ala on 86,94&nbsp;hehtaaria eli noin noin 4,3&nbsp;prosenttia järven kokonaispinta-alasta. Saarista 9 on yli hehtaarin suuruisia, 59 yli aarin ja loput 28 ovat alle aarin kokoisia. Suurin saari on Orastensaari ja seuraavaksi suurin on suojeltu Hänninsaari. Muita saaria ovat esimerkiksi Rahuaari, Vuorisensaari, Lehtisensaari, Lamposaari, Hirvisaari ja Jokilahdensaari.
 
Järvi on luodattu ja siitä on julkaistu syvyyskartat. Järven tilavuudeksi on määritetty 59,76&nbsp;miljoonaa kuutiometriä eli 0,05976&nbsp;kuutiokilometriä ja sen keskisyvyydeksi on saatu 3,1&nbsp;metriä. Sen syvänteessä on 17,3&nbsp;metriä syvää. Järven rantaviivan pituus on 82,6&nbsp;kilometriä, josta saarten rantaviivan yhteispituuden osuus siitä on 21,1&nbsp;kilometriä.

## Luontoarvoja
Järvireitillä on runsaasti järvitaimenen lisääntymiseen soveltuvia virtavesiä.

## Vesistösuhteet
Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Synsiäjärven valuma-alueeseen (14.926) järvi kuuluu. Järven vedenpinnan korkeus on 110,4 metriä mpy.

Synsiöstä vedet laskevat Kokkoniemenjokea Iso-Kaihlaseen ja siitä edelleen Puulan luoteisosaan, Sätkynselälle. Synsiään laskevat järvet ovat Iso-Siikajärvi ja Ylänne, jotka ovat karuja ja tummavetisiä.

## Katso myös
* Luettelo Suomen sadasta suurimmasta järvestä

## Lähteet
Mallos (järvi)

**Mallos** on Etelä-Savossa Kangasniemellä kirkonkylän lähellä  sijaitseva järvi.

## Maantietoa
Mallos on 8,1 kilometriä pitkä, 3,1 kilometriä leveä, ja sen pinta-ala on 1&nbsp;016&nbsp;hehtaaria eli 10,2&nbsp;neliökilometriä. Siinä on 78 saarta, joiden pinta-ala on 35,26&nbsp;hehtaaria eli noin noin 3,4&nbsp;prosenttia järven kokonaispinta-alasta. Saarista 7 on yli hehtaarin suuruisia, 59 yli aarin ja loput 12 ovat alle aarin kokoisia. Suuria saaria ovat esimerkiksi Lehtosaari, Loutesaari, Keskussaari ja Härkösaari.

Järven tilavuudeksi on määritetty 40,55&nbsp;miljoonaa kuutiometriä eli 0,04055&nbsp;kuutiokilometriä ja sen keskisyvyydeksi on saatu 4,0&nbsp;metriä. Sen syvänteessä on 12,4&nbsp;metriä syvää ja syvänne sijaitsee itärannan tuntumassa Vihautpurun suun pohjoispuolella . Järven rantaviivan pituus on 52,2&nbsp;kilometriä, josta saarten rantaviivan yhteispituuden osuus siitä on 16,5&nbsp;kilometriä.

## Luontoarvoja
Järven ekologinen tila on todettu seurantatutkimuksissa erinomaiseksi, viimeksi vuonna 2009. Käyttö- ja hoitosuunnitelman mukaan järveen istutetaan vuosittain 10&nbsp;000 kuhaa.

## Vesistösuhteet
Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Puulaveden alueella (14.92), jonka Malloksen valuma-alueeseen (14.927) järvi kuuluu. Järven vedenpinnan korkeus on 102,4 metriä mpy.

Lievästi tummavetinen Mallos laskee pohjoisesta Vuojakosken kautta Puulaveden itäosaan Vuojaselälle. Mallokseen laskee Tamaranjoki pohjoisesta ja Haarajoki luoteesta päin.

## Katso myös
* Luettelo Suomen sadasta suurimmasta järvestä

## Lähteet
Selänne (täsmennyssivu)

**Selänne** voi viitata seuraaviin asiohin:

*Selänne, maaston muoto
*Korkeapaineen selänne, meteorologinen termi
*Selänne, Teemu Selänteestä kertova elokuva
*Sukunimenä
**Antero Selänne (1880–1919), suomalainen agronomi ja päätoimittaja
**Teemu Selänne (s. 1970), suomalainen jääkiekkoilija
Janneniska

**Janneniska Oy** on nostolavoja vuokraava yritys. Janneniska Oy:n perusti Janne Niska vuonna 1996. Vuonna 2017 Janneniska myi 34–80 metriin yltävät koneensa turkulaiselle Jalo & Jalolle.

Janneniskan tytäryhtiö Bladefence Oy on erikoistunut tuulivoimaloiden lapojen huoltoon. Se pyrkii etenkin Kanadan markkinoille.

Perustajan kuoltua 38-vuotiaana ja perheettömänä yrityksen omistus siirtyi yrityksen henkilöstölle testamentin mukaisesti. Enemmistöomistajaksi tuli silloinen toimitusjohtaja Joni Alasaari ja muiksi pääomistajiksi asiakaspalvelupäällikkö Jan Ström ja turvallisuuspäällikkö Saku Nurminen.

## Katso myös
* Pekkaniska Oy

## Lähteet

## Aiheesta muualla
* Janneniskan kotisivut
Mile Jedinak

**Michael John ”Mile” Jedinak** (s. 3. elokuuta 1984) on australialainen jalkapalloilija, joka edustaa Englannin mestaruussarjassa pelaavaa Aston Villa FC:tä. Puolustavan keskikentän paikalla pelaava Jedinak tunnetaan voimakkaista taklauksistaan sekä johtajuudestaan kentällä. Australian maajoukkueessa Jedinak on esiintynyt lähes 80 kertaa.

## Seurajoukkueura
Sydneyssä syntynyt Jedinak aloitti uransa paikallisessa Sydney Unitedissa, jossa hän pelasi vuodesta 2001 vuoteen 2006. Hän kävi välillä lainalla myös kroatialaisessa NK Varteksissa sekä South Coast Unitedissa. Sydney Unitedin vuosina Jedinak pelasi 82 peliä, joissa hän onnistui maalinteossa 12 kertaa. Vuonna 2006 hän siirtyi toiseen australialaisjoukkueeseen, Central Coast Marinersiin. Marinersin riveissä Jedinak voitti A-Leaguen mestaruuden kaudella 2007–2008. Hän iski kauden aikana monia hienoja osumia, kuten vapaapotkumaalin 25 metristä Sydney FC:tä vastaan. Talvella 2009 Jedinak siirtyi Turkkiin, Gençlerbirliği S.K.:n riveihin. Osan Gençlerbirliği-ajastaan hän vietti lainalla toisessa turkkilaisseurassa Antalyasporissa. Vuonna 2011 Jedinak siirtyi Englannin mestaruussarjassa pelaavaan Crystal Palaceen. Hän nousi Selhurst Parkin fanisuosikiksi kaudella 2012–2013, joka päättyi Palacen nousujuhliin. Kyseisellä kaudella Jedinak peri Palacen kapteeninnauhan Paddy McCarthyltä. Hänet valittiin joukkueensa kauden pelaajaksi. Kaudella 2013–2014 Jedinak pelasi Englannin valioliigaa Palacen riveissä.

## Maajoukkueura

### Nuorten maajoukkue
Mile Jedinak edusti Australian alle 20-vuotiaiden maajoukkuetta vuoden 2003 nuorten maailmanmestaruuskilpailuissa Arabiemiraateissa. Hän pääsi kentälle Tšekki, Kanadaa ja isäntämaata vastaan.

### A-maajoukkue
Jedinak teki debyyttinsä maajoukkueessa Singaporea vastaan 2008 ja oli tärkeä osa Pim Verbeekin valmentamassa joukkueessa, kun se selvitti tiensä vuoden 2010 MM-kisoihin. Itse kisoissa hän ei päässyt kentälle kuin avausottelussa Saksaa vastaan. Jedinak teki ensimmäisen maaottelumaalinsa Etelä-Koreaa vastaan vuoden 2011 Aasian-mestaruuskilpailuissa Qatarissa. Hän teki turnauksessa myöhemmin myös toisen maalin. Jedinak edusti Australiaa myös vuoden 2014 MM-kisoissa Brasiliassa ja teki turnauksessa yhden maalin, rangaistuspotkusta Alankomaita vastaan. Hän pelasi Australian jokaisessa pelissä.

## Lähteet

## Aiheesta muualla
* http://www.national-football-teams.com/player/25309/Mile_Jedinak.html
* http://www.transfermarkt.co.uk/en/mile-jedinak/profil/spieler_28336.html?from=direktErgebnis
Suchitra Sen

**Suchitra Sen** (oik. **Roma Dasgupta**, 6. huhtikuuta 1931 Pabna – 17. tammikuuta 2014 Kalkutta) oli intialainen näyttelijä, joka työskenteli monissa bengalinkielisissä elokuvissa ja muutamissa hindinkielisissä elokuvissa. Hän näytteli monissa klassikoiksi muodostuneissa bengalielokuvissaan Uttam Kumarin kanssa.

Sen sai ensimmäisenä intialaisena naisnäyttelijänä kansainvälisen palkinnon voittaessaan parhaan naispääosan palkinnon elokuvasta *[[Saptapadi (elokuva)|Saptapadi]]* Moskovan elokuvajuhlilla vuonna 1963. Intian hallitus myönsi hänelle Padma Shrin vuonna 1972.

Lopetettuaan uransa vuonna 1978 Sen vältteli julkisuutta loppuelämänsä, minkä vuoksi häntä on usein verrattu Greta Garboon. Sen kuoli sydäninfarktiin 82-vuotiaana.

Vuonna 2014 Senille myönnettiin postuumisti Filmfare Awards East -elämäntyöpalkinto.

## Perhe
Suchitra Sen oli näyttelijä Moon Moon Senin äiti sekä Raima Senin ja Riya Senin isoäiti.

## Valikoitu filmografia
* *[[Sharey Chuattor]]* (1953)
* *[[Agni Pariksha]]* (1954)
* *[[Devdas (vuoden 1955 elokuva)|Devdas]]* (1955)
* *[[Deep Jwele Jai]]* (1959)
* *[[Saptapadi (elokuva)|Saptapadi]]* (1961)
* *[[Saat Paake Bandha]]* (1963)
* *[[Mamta]]* (1966)
* *[[Aandhi]]* (1975)

## Palkinnot
* 1963: Parhaan naispääosan palkinto Moskovan elokuvajuhlilla
* 1972: Padma Shri Intian valtiolta
* 2012: Banga Bibhushan Länsi-Bengalin osavaltiolta
* 2014: Filmfare Awards East -elämäntyöpalkinto

## Lähteet

## Aiheesta muualla

* 
*
Start

**Start** voi tarkoittaa seuraavia asioita:
* strategisten aseiden vähentämissopimus, Start, engl. Strategic Arms Reduction Treaty
* Start!, suomalainen automakasiiniohjelma televisiossa
* jalkapalloseura IK Start
* jääpalloseura Start
* Tunturi Start, mopomalli
* Start, entinen venäläinen lentoyhtiö
* Start-nimisiä henkilöitä:
** Brix Smith Start (s. 1962), yhdysvaltalainen muusikko
STI

**STI** voi tarkoittaa seuraavia asioita:
* Suomen teologinen instituutti, STI
* sukupuoliteitse tarttuva infektio, STI
*
Poppis Suomela

**Kari Poppis Suomela** (s. 29. elokuuta 1966 Somero) on suomalainen naparetkeilijä. Hän on hiihtänyt muun muassa Grönlannin halki, magneettiselle pohjoisnavalle, pohjoisnavalle ja etelänavalle. Hän oli kahdestoista ihminen maailmassa ja ensimmäinen suomalainen, joka hiihti ilman ulkopuolista tukea molemmille navoille.

## Lähteet
Kuningas Litmanen

**Kuningas Litmanen** on vuonna 2012 valmistunut Arto Koskisen ohjaama dokumenttielokuva, joka kertoo jalkapalloilija Jari Litmasesta. Nimensä se on saanut suomalaisten jalkapallofanien Litmasesta käyttämästä "Kuningas"-lempinimestä. Syyskuussa 2012 ensi-iltaansa tullut dokumentti keräsi elokuvateattereissa yhteensä noin 30 000 katsojaa.

Jalkapallo-ottelun tavoin myös *Kuningas Litmanen* jakaantuu kahteen jaksoon. "Ensimmäinen puoliaika" kertaa Litmasen uran huippuhetkiä kuten Mestareiden liigan voittoa Ajax Amsterdamin riveissä. "Toinen puoliaika" taas kuvaa häntä ihmisenä ja käsittelee Litmasen peliuran käännekohtia, muun muassa lukuisia loukkaantumisia.

Mika Kaurismäen tuottamaa elokuvaa on kuvattu Lahden ja Helsingin lisäksi Amsterdamissa, Barcelonassa ja Liverpoolissa. Kuvaukset aloitettiin syksyllä 2010, jolloin Litmanen pelasi FC Lahdessa. Hänen entisistä joukkuetovereista haastateltujen joukossa ovat muun muassa Danny Blind, Frank ja Ronald de Boer, Xavi Hernández, Sami Hyypiä, Carles Puyol, Edwin van der Sar ja Marc Overmars. Valmentajista *Kuningas Litmasessa* esiintyy muun muassa Louis van Gaal. Alun perin Kaurismäen piti ohjata elokuva itse, mutta muiden työkiireidensä vuoksi hän valitsi ohjaajaksi Arto Koskisen.

*Kuningas Litmanen* on myyty useisiin eri maihin. Marraskuussa 2012 se sai Hollannin ensi-iltansa Amsterdamin IDFA-elokuvafestivaaleilla, jota pidetään maailman arvostetuimpana dokumenttielokuvafestivaalina. Jari Litmanen oli paikalla ensi-esityksessä.

## Lähteet
Rebecca Ferguson (laulaja)

**Rebecca Caroline Ferguson** (s. 21. kesäkuuta 1986 Liverpool, Iso-Britannia) on englantilainen laulaja-lauluntekijä. Hän nousi kuuluisuuteen sijoituttuaan toiseksi brittiläisessä *[[The X Factor (Iso-Britannia)|The X Factor]]* -kykyjenetsintäohjelmassa vuonna 2010. Ohjelman jälkeen hän solmi levytyssopimuksen Syco Musicin ja Epic Recordsin kanssa Isossa-Britanniassa. Yhdysvalloissa Fergusonilla on levytyssopimus Columbia Recordsin kanssa.

Fergusonin esikoisalbumi, *[[Heaven (albumi)|Heaven]]*, julkaistiin joulukuussa 2011. Toinen studioalbumi, *[[Freedom (Rebecca Fergusonin albumi)|Freedom]]*, julkaistiin joulukuussa 2013. Artisti on kertonut saaneensa musiikkiinsa vaikutteita Aretha Franklinilta, Kings of Leonilta, Christina Aguileralta ja Amy Winehouselta. 

## Nuoruus

Ferguson syntyi heinäkuussa 1986 Mill Roadin sairaalassa, Liverpoolissa. Hän vietti elämänsä kaksi ensimmäistä vuotta Huytonissa. Hänellä on yksi nuorempi veli, Sam. Artisti on myöhemmin kertonut, että häntä kiusattiin koulussa hänen perheensä köyhyyden vuoksi. Ferguson sai ensimmäisen lapsensa teini-ikäisenä muutettuaan Anfieldiin. Nykyään hänellä on kolme lasta, joista nuorin syntyi syksyllä 2014. Ennen laulu-uraansa Ferguson kouluttautui sihteeriksi. 

## Ura

X Factorin tultua päätökseen Ferguson alkoi työstää ensimmäistä studioalbumiaan, *Heavenia*. Se julkaistiin joulukuussa 2011 ja ylsi Ison-Britannian albumilistalla kolmanneksi. Se sai kaksinkertaisen platinalevyn Isossa-Britanniassa ja platinalevyn Irlannissa.  Albumilta julkaistiin yhteensä 6 singleä, joista "Nothing's Real but Love" menestyi parhaiten sijoittuen kymmenenneksi Ison-Britannian singlelistalla.  

Toinen studioalbumi, *Freedom*, julkaistiin joulukuussa 2013. Ensimmäisen albumin tapaan myös se sai kriitikoilta positiivista palautetta. *Freedom* sijoittui Isossa-Britanniassa kuudenneksi ja sai kultalevyn. Albumilta on julkaistu kolme singleä, joista pääsingle "I Hope" on menestynyt parhaiten.

Vuoden 2015 maaliskuussa Ferguson julkaisee kolmannen studioalbuminsa, *[[Lady Sings the Blues]]*, jolla on hän tulkitsee uudelleen Billie Holidayn kappaleita. Sen ensimmäinen single on nimeltään "Get Happy".

## Diskografia

### Studioalbumit

**[[Heaven (albumi)|Heaven]]* (2011)
**[[Freedom (Rebecca Fergusonin albumi)|Freedom]]* (2013)
**[[Lady Sings the Blues]]* (2015)

### Singlet

* *[[Nothing's Real but Love]]* (2011)
* *[[Too Good to Lose]]* (2012)
* *[[Glitter & Gold]]* (2012)
* *[[Backtrack]]* (2012)
* *[[Shoulder to Shoulder]]* (2012)
* *[[Teach Me How to Be Loved]]* (2012)
* *[[I Hope]]* (2013)
* *[[Light On]]* (2013)
* *[[All That I've Got]]* (2014)
* *Get Happy* (2015)

## Lähteet

## Aiheesta muualla
*Fergusonin viralliset sivut 
*Fergusonin virallinen Facebook-sivusto
Urbano Rattazzi

**Urbano Rattazzi** (20. kesäkuuta 1808 Alessandria – 5. kesäkuuta 1873 Frosinone) oli italialainen poliitikko, joka toimi Italian pääministerinä 1862 ja 1867.

## Elämäkerta

Rattazzi oli alkuperäiseltä ammatiltaan asianajaja. Hänet valittiin vuonna 1848 Sardinian kuningaskunnan edustajainhuoneeseen ja tuosta vuodesta alkaen hän oli lähes yhtäjaksoisesti Sardinian hallituksessa eri ministerintehtävissä. Vuonna 1852 Rattazzin keskustavasemmisto liittoutui Camillo Cavourin keskustaoikeiston kanssa. Rattazzi toimi sen jälkeen aluksi edustajainkamarin puhemiehenä ja sitten Cavourin hallituksen oikeusministerinä 1853–1854 sekä sisäministerinä 1854–1858. Hän erosi tammikuussa 1858 hallituksesta, koska ei hyväksynyt Cavourin ajamaa liittolaisuutta Ranskan kanssa. Molemmat miehet kuitenkin kannattivat Italian yhdistymiseen tähtäävää politiikkaa. Rattazzi palasi sisäministeriksi Alfonso La Marmoran hallitukseen 1859–1860. Italian yhdistyttyä 1861 hänestä tuli uuden edustajainkamarin ensimmäinen puhemies.

Rattazzista tuli yhdistyneen Italian pääministeri Bettino Ricasolin jälkeen maaliskuussa 1862. Pian sen jälkeen Italian yhdistymiseen osallistunut vapaustaistelija Giuseppe Garibaldi tarjoutui valtaamaan vapaaehtoisineen Rooman, joka oli jäänyt vielä yhdistyneen Italian ulkopuolelle ja jota Ranskan joukot miehittivät. Rattazzi antoi aluksi hyväksyntänsä Garibaldin hankkeelle, mutta muuttikin sitten mielensä, ja lähetti joukkoja pysäyttämään Garibaldin. Kun kansallissankarina pidetty Garibaldi haavoittui Rattazzin lähettämiä joukkoja vastaan käymässään Aspromonten taistelussa, Rattazzin kansansuosio romahti. Hän joutui tämän seurauksena eroamaan joulukuussa 1862. Hän pääsi palaamaan pääministeriksi huhtikuussa 1867, mutta viiden vuoden takainen näytelmä toistui, kun Garibaldi lähti jälleen yrittämään Rooman valtausta. Rattazzi pelkäsi tämän johtavan sotaan Ranskaa vastaan, mutta koska hän ei kansalaismielipiteen vuoksi uskaltanut lähteä uudelleen pysäyttämään Garibaldin joukkoja, hän erosi oma-aloitteisesti pääministerin paikalta saman vuoden lokakuussa. Hän oli kuitenkin Italian vasemmiston johtaja kuolemaansa asti.

## Lähteet

## Aiheesta muualla
Alfonso La Marmora

**Alfonso Ferrero La Marmora** (18. marraskuuta 1804 Torino – 5. tammikuuta 1878 Firenze) oli italialainen kenraali ja poliitikko. Hän toimi Italian pääministerinä 1864–1866.

## Elämäkerta

La Marmora kävi Torinon sotilasakatemian ja aloitti sotilasuransa 1823 luutnanttina Sardinian kuningaskunnan asevoimien tykistössä. Hän yleni 1845 majuriksi ja osallistui 1848–1849 Sardinian sotiin Itävaltaa vastaan. Hän kunnostautui varsinkin Pastrengon ja Peschieran taisteluissa huhti–toukokuussa 1848 sekä pelasti 5. elokuuta kuningas Kaarle Albertin milanolaisilta vallankumouksellisilta. La Marmora ylennettiin lokakuussa 1848 prikaatinkenraaliksi ja seuraavana vuonna kenraaliluutnantiksi. Huhtikuun 1849 alussa hän kukisti kansannousun Genovassa. La Marmora toimi Sardinian sotaministerinä 1849–1860, joskin välillä hän komensi Krimin sotaan 1855–1856 osallistuneita sardinialaisia joukkoja. Hän osallistui myös vuonna 1859 käytyyn sotaan Itävaltaa vastaan. Camillo Cavourin jouduttua tilapäisesti väistymään La Marmora toimi Sardinian pääministerinä heinäkuusta 1859 tammikuuhun 1860. Vuoden 1861 alussa hän oli hetken yhdistyneen Italian lähettiläänä Berliinissä ja Pietarissa, ja sen jälkeen Milanon sotilaskuvernöörinä sekä lokakuusta alkaen Napolin prefektinä.

La Marmora nimitettiin Italian pää- ja ulkoministeriksi syyskuussa 1864. Hän otti tavoitteekseen liittää Italiaan Itävallalle jääneen Venetian alueen, ja solmi sitä varten sotaliiton Preussin kanssa huhtikuussa 1866. Pian syttyneessä sodassa Itävaltaa vastaan hän toimi Italian armeijan esikuntapäällikkönä, ja erosi siksi pääministerin paikalta kesäkuussa. Italialaiset kärsivät ratkaisevan tappion Custozzan taistelussa 24. kesäkuuta, mutta Preussin voiton ansiosta Italia sai siitä huolimatta Venetian Itävallalta. La Marmora kuitenkin vetäytyi tämän sodan jälkeen julkisesta elämästä. Hän hoiti vielä erään diplomaattisen komennuksen vuonna 1867 ja toimi Italiaan liitetyn Rooman käskynhaltijana lokakuusta 1870 tammikuuhun 1871. Puolustaakseen Custozzan tappion tahraamaa mainettaan hän julkaisi 1873 muistelmakirjan *Un po’ più di luce sugli eventi politici e militari dell’anno 1866* (”Hieman lisävaloa vuoden 1866 poliittisiin ja sotilaallisiin tapahtumiin”).

## Lähteet

## Aiheesta muualla
Kosmidionin taistelu

**Kosmidionin taistelu** käytiin kahden vallasta Osmanien valtakunnassa taistelleen veljeksen ja prinssin Süleyman ja Musa Çelebin joukkojen välillä aivan Konstantinopolin muurien edustalla 15. kesäkuuta 1410.  

## Tausta

Sulttaani Bayezid I hävisi Ankaran taistelun Timur Lenkille 1402 ja joutui Timuridien dynastian vangiksi. Bayezidin neljä poikaa aloittivat kamppailun vallasta ja kymmenen vuotta kestänyt Osmanien interregnumina tunnettu sisällissota puhkesi veljesten välille 1403. Alun yhteenottojen jälkeen Anatoliassa vallitsi pattitilanne, joka kesti 1405–1410. Valittu sulttaani Mehmed lähetti Musan pienen armeijan kanssa Mustanmeren kautta Traakiaan, josta tämä saattoi hyökätä Süleymanin alueille kaakkois-Euroopassa. Süleyman marssi joukkoineen Traakiaan kohtaamaan Musan. Seurasi lyhyt mutta verinen yhteenotto, jossa Süleymanilla oli alkuun etulyöntiasema. 

Taistelu mainitaan kolmessa Bysantin lyhytkronikassa. Bulgarialainen kronikoitsija Konstantin Kostenetsilainen ja Bysantin kreikkalainen Khalkokondyles kertovat taistelusta yksityiskohtaisemmin, kun taas Mehmed Çelebin teoista veljesten sisällissodassa yleensä värikkäästi kuvaileva turkkilainen aikalaiskronikka *Ahval* kertoo Kosmidionin tapahtumista niukemmin. 1900-luvun italialainen historioitsija Elpidio Mioni esittää, että taistelu olisi tapahtunut tarkalleen Kaligarian portin () edessä.

## Taistelu

Ennen taistelua käytiin juonitteluja. Bysantin keisari Manuel II Palaiologos tuki Süleymania ja yritti houkutella veljesten setäpuolia Stefan ja Vuk Lazarevićia loikkaamaan Süleymanin puolelle. Vuk Lazarević vaihtoikin leiriä taistelun aattona, mutta Serbian despootti Stefan Lazarević jäi ilmeisesti Musan puolelle. 

Bysantilla oli suuri vaikutus taistelun ratkeamiseen, sillä taistelu käytiin Kosmidionin esikaupunkialueella Kultaisen sarven lähellä aivan Konstantinopolin muurien edustalla. Paikasta oli näköetäisyys Blakhernain keisarilliseen palatsiin. Konstantin Kostenetsilaisen mukaan Süleymanin joukot vyöryivät muurien porteista Musan kimppuun. Alkuun Musan joukot aiheuttivat raskaita tappioita Süleymanille, mutta taistelu kääntyi, kun Süleyman lähetti muutaman sadan miehen vahvuisen osaston iskemään Musan leiriin. Taistelu oli hyvin verinen ja jätti ruumiita kasoittain lojumaan Konstantinopolin edustan kentille ja rannoille. Raskas taistelu päättyi viimein Süleymanin voittoon. Konstantin Kostenetsilaisen mukaan ratkaisevin tekijä oli se, että taistelun aikana moni Musan vasalleista loikkasi vastustajan puolelle. Pettynyt Musa vannoi vielä tappavansa Vuk Lazarevićin ja antavansa tämän maat Stefanille.

Taistelun jälkeen Musa pakeni Bulgariaan, jossa hän sai tukea yhä uskollisilta valakialaisilta liittolaisiltaan. Hän keräsi uuden armeijan ympärilleen samaan aikaan kun Süleyman otti Edirnen uudelleen haltuunsa. Seuranneiden kuukausien aikana Süleymanin ja Musan armeijat ottivat yhteen useita kertoja taisteluissa Serbian ja Bulgarian hallinnasta.

## Lähteet
*

### Viitteet
Christian Ludvig Hjelt

**Christian Ludvig Hjelt** (20. heinäkuuta 1786 Turku – 23. elokuuta 1849 Turku) oli suomalainen kirjanpainaja, kustantaja ja kirjakauppias.

Hjeltin vanhemmat olivat dosentti, tuomiokirkon taloudenhoitaja Niklas Hjelt ja Margareta Johanna Caloander. Hän tuli filosofian tohtoriksi (maisteriksi) 1810 ja julkaisi väitöskirjan teologian kandidaatin tutkintoa varten, mutta keskeytti opinnot ja ryhtyi viljelemään useita maatilojaan. 1823 hänestä tuli ''Turun Wiikko-Sanomat'' -lehden kustantaja ja seuraavan vuoden alusta perustamansa ''Åbo Underrättelser'' -lehden toimittaja. Lehteä hän painatti vuokraamassaan Suomen Pipliaseuran kirjapainossa, jonka hän osti omistukseensa 1826. Hjelt harjoitti varsin laajaa suomen- ja ruotsinkielistä kustannustoimintaa, julkaisten muun muassa kansankirjasia ja oppikirjoja. 1829–1835 hän omisti kirjapainon  myös Porvoossa. Turun palossa 1827 hän menetti kirjapainonsa ja -varastonsa, mutta sai liiketoiminnan varsin pian uudestaan käyntiin ja perusti kirjapainonsa lisäksi myös kirjakaupan Turkuun 1829. Jo aiemmin eli 1823 hän oli ollut mukana Littoisiin perustetussa verkatehtaassa.
 
Hjeltin puoliso vuodesta 1811 oli Hedvig Lovisa Chytraeus (k. 1839). Lääkäri, professori ja arkkiatri Otto E. A. Hjelt (1823–1913) oli heidän poikansa.
 
## Lähteet
MKTO (albumi)

**MKTO** on amerikkalaisen popduon MKTO:n ensimmäinen studioalbumi. Se julkaistiin 30. tammikuuta 2014 Australiassa ja Uudessa-Seelannissa. Albumi julkaistiin Pohjois-Amerikassa 1. huhtikuuta 2014. Heti julkaisunsa jälkeen levy pääsi Australian albumilistan kärkeen. 

Albumilla vierailee Ne-Yo ja Jessica Ashley. Duon jäsenet Malcolm David Kelley ja Tony Oller ovat tehneet kaikki kappaleet. Albumilta on julkaistu neljä singleä, joista  "Thank You" on menestynyt parhaiten. 

## Kappaleet

## Listasijoitukset

## Lähteet
Mario Paint

**Mario Paint** on Nintendon luoma videopeli SNES-konsolille. Pelin mukana julkaistiin SNES-hiiri jota käytettiin Mario Paintin ohjaimena.

## Pelaaminen
Pelin päätarkoitus on piirtäminen, mutta pelissä on muutakin tekemistä kuten:
* Yksinkertaisten animaatioiden luominen
* Musiikin tekeminen
* Gnat Attack minipeli jossa pelaajan tarkoitus on tuhota hyttysiä.

## Alkuruutu
Pelin alkuruudussa on kikka, jos pelaaja painaa tiettyjä kirjaimia ja jotain tapahtuu. Jotkut kirjaimet muuttavat musiikkia, yhdestä kirjaimesta tulee Yoshi esiin ja alkaa juoksentelemaan ympäri alkuruutua, joistakin kirjaimista Mario pienenee ja joistakin kasvaa ja yhdestä pystyi jopa piirtämään alkuruudun taustaa. Välillä alkuruudulla vilahtaa tähti, ja jos tähteä ehtii painamaan ennen kuin se katoaa, rupeaa satamaan lisää tähtiä ja musiikki muuttuu.

## Lähteet
* Dome.fi 

## Aiheesta muualla
*
Tony Oller

**Tony Oller** (s. 25. helmikuuta 1991) on yhdysvaltalainen näyttelijä ja laulaja-lauluntekijä. Hänet tunnetaan parhaiten rooleistaan televisiosarjoissa *[[Gigantic (televisiosarja)|Gigantic]]* ja *[[Tavataan välkkärillä]]*. Hän on myös näytellyt muun muassa vuonna 2013 ilmestyneessä elokuvassa *[[Puhdistuksen yö]]*. 

Vuonna 2012 Oller ja hänen entinen näyttelijäkollegansa Malcolm David Kelley perustivat popduo MKTO:n. He saivat levytyssopimuksen Columbia Recordsilta ja vuoden 2014 tammikuussa julkaistiin duon nimeä kantava esikoisalbumi *[[MKTO (albumi)|MKTO]]*. 

## Lähteet
Haavipallon maailmanmestaruuskilpailut 2014

**Haavipallon maailmanmestaruuskilpailut 2014** pelattiin 10.–19. heinäkuuta Denverissä, Coloradossa. Turnaukseen osallistui yhteensä 38 joukkuetta, jotka oli jaettu seitsemään lohkoon. Kyseessä oli joukkuemäärässä mitattuna haavipallon historian suurimmat maailmanmestaruuskilpailut.

## Joukkueet
Turnaukseen osallistuvista joukkueista ensimmäistä kertaa MM-kisoissa pelasivat Belgia, Costa Rica, Israel, Kiina, Kolumbia, Thaimaa, Turkki, Uganda sekä Venäjä. Uganda oli myös ensimmäinen Afrikan valtio, joka pelasi Kansainvälisen lacrosseliiton järjestämässä turnauksessa. Seuraavassa on lista kaikista osallistujamaista:

* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 

## Lohkojako

## Jatko-ottelut
Jatko-otteluissa ratkottiin joukkueiden paikat pudotuspeleihin. Jatko-otteluihin osallistuivat kaikkien lohkojen joukkueet, pois lukien Sinisen lohkon joukkueet. Joukkueiden perässä oleva tunnus (esimerkiksi A1) tarkoittaa joukkueiden tunnusta pudotuspelikaavioissa. 

### Ensimmäiseksi sijoittuneet

### Toisiksi sijoittuneet

### Kolmansiksi sijoittuneet

### Neljänsiksi sijoittuneet

## Pudotuspelit

### Ottelut sijoista 1–4

### Ottelut sijoista 5–8

### Ottelut sijoista 9–12

### Ottelut sijoista 13–16

### Ottelut sijoista 17–20

### Ottelut sijoista 21–24

### Ottelut sijoista 25–28

### Ottelut sijoista 29–32

### Ottelut sijoista 33–36

### Ottelu sijasta 37

## Lähteet
Filmfare Awards South 2001

**Filmfare Awards South 2001** oli 20. huhtikuuta 2002 Chennaissa pidetty tilaisuus, jossa palkittiin vuoden 2001 parhaat eteläintialaiset elokuvat. Se oli 49:s Filmfare Awards South -tilaisuus. Palkinnot jaettiin kieliryhmittäin erikseen kannadan-, malajalamin-, tamilin- ja telugunkielisille elokuville ja niiden tekijöille.

## Eniten palkintoja saaneet elokuvat

### Kannada
* 1 palkinto: *[[Chitra (elokuva)|Chitra]]*, *[[Huchcha]]*, *[[Kanasugara]]*, *[[Kothigalu Sir Kothigalu]]* ja *[[Nanna Preethiya Hudugi]]*

### Tamili
* 3 palkintoa: *[[Minnale]]*
* 2 palkintoa: *[[Nandaa]]*
* 1 palkinto: *[[Aanandham]]*, *[[Pandavar Bhoomi]]*, *[[Kasi (elokuva)|Kasi]]* ja *[[Parthale Paravasam]]*

### Malajalam
* 2 palkintoa: *[[Meghamalhar]]*
* 1 palkinto: *[[Karumadikuttan]]*, *[[Theerthadanam]]* ja *[[Ravanaprabhu]]

=== Telugu ===
* 4 palkintoa: *Nuvvu Nenu*
* 1 palkinto: *Kushi*


== Voittajat ==


=== Kannada ===
* Paras elokuva: *Kothigalu Sir Kothigalu*
* Paras ohjaaja: [[Nagathihalli Chandrasekar]] – *Nanna Preethiya Hudugi*
* Paras miesnäyttelijä: [[Sudeep]] – *Huchcha*
* Paras naisnäyttelijä: [[Prema]] – *Kanasugara*
* Paras musiikki: [[Guru Kiran]] – *Chitra*

=== Tamili ===
* Paras elokuva: *Aanandam*
* Paras ohjaaja: [[Cheran]] – *Pandavar Bhoomi*
* Paras miesnäyttelijä: [[Vikram (näyttelijä)|Vikram]] – *Kasi*
* Paras naisnäyttelijä: [[Laila (näyttelijä)|Laila]] – *Nandaa*
* Paras musiikki: [[Harris Jayaraj]] – *Minnale*

=== Malajalam ===
* Paras elokuva: *Meghamalhar*
* Paras ohjaaja: [[Vinayan]] – *Karumadikuttan*
* Paras miesnäyttelijä: [[Jayaram]] – *Theerthadanam*
* Paras naisnäyttelijä: [[Samyuthavarma]] – *Meghamalhar*
* Paras musiikki: [[Suresh Peter]] – *Ravanaprabhu*

=== Telugu ===
* Paras elokuva: *Nuvvu Nenu*
* Paras ohjaaja: [[Teja (elokuvaohjaaja)|Teja]] – *Nuvvu Nenu*
* Paras miesnäyttelijä: [[Uday Kiran]] – *Nuvvu Nenu*
* Paras naisnäyttelijä: [[Bhumika Chawla|Bhoomika Chawla]] – *Kushi*
* Paras musiikki: [[R. P. Patnaik]] – *Nuvvu Nenu*

=== Tekniset ja erikoispalkinnot ===
* Paras tulokas: [[Reema Sen]] – *Minnale* (tamili)
* Paras kuvaaja: [[R. Ratnavelun]] – *Nandaa* (tamili)
* Paras laulaja: [[Bombay Jayshree]] – *Minnale* (tamili)
* Paras koreografi: [[Lawrence (koreografi)|Lawrence]] – *Parthale Paravasam'' (tamili)
* Elämäntyöpalkinto
** M. S. Viswanathan
** Dasari Narayana Rao

## Lähteet
Suuri-Onkamo

**Suuri-Onkamo** on Pohjois-Karjalassa Rääkkylässä ja Tohmajärvellä Onkamossa sijaitseva järvi.

## Maantietoa
Järven pinta-ala on 3&nbsp;200 hehtaaria eli 32 km². Se on 10,2 kilometriä pitkä ja 5,1 kilometriä leveä. Sen erottaa idässä Särkijärvestä kilometrin levyinen pitkä kannas ja Pieni-Onkamosta Pyhäselän ylittävä ja Kostamoon kulkeva pitkä harjujakso. Järvellä on kaksi järviallasta, jotka jäävät Piransärkkinä alkavan, Allinsaarena jatkavan ja Pihjalaniemenä loppuvan harjujakson eri puolille. Järven lounaista osaa kutsutaan Hasonseläksi ja se on 4,4 kilometriä pitkä ja 2,8 kilometriä leveä.

Järvi on luodattu ja siitä on julkaistu syvyyskartat. Sen tilavuus on 114 miljoonaa m³ eli 0,114 km³. Järven keskisyvyys on 3,6 metriä ja suurin syvyys on 9,4 metriä.

Järvessä on laskettu olevan 125 saarta. Niiden yhteispinta-ala on 57 ha, mikä on noin 1,8 % järven kokonaispinta-alasta. Saarista 9 yli hehtaarin suurisia, 95 yli aarin ja loput 21 ovat alle aarin kokoisia. Yksikään saari ei ylitä neliökilometriä. Suurimpia saaria ovat Suurisaari ja Heinäsaari, jotka sijaitsevat Hasonselällä, ja Rikinsaari, joka sijaitsee Pihjalaniemen itäpuolella. Pisin saari on harjumainen Allinsaari, jonka pituus on 1,3 kilometriä ja suurin leveys on yli 70 metriä. Järvenselällä sijaitsee pieniä saaria, joista suurin on Pyhäsaari.

Järven rantaviivan pituus on 88 kilometriä, josta saarten rantaviivan yhteispituus on 21 kilometriä. Järvenselältä suojassa sijaitsee pohjoispään Särkilahti ja eteläpään Etronlahti ja Ylipäänlahti. Suuri-Onkamo on luonnoltaan monipuolinen ja sen eliöstö on ainutlaatuista. Sanotaan, että sinne ulottuu Laatokan lämmittävä vaikutus, jolloin ilmasto on mantereisempi kuin muualla Suomessa. Järven rannoilla oleva kiinteä asutus on haja-asutusta. Pienistä kylistä voidaan mainita esimerkiksi luoteispään Sintsi, itärannan Kannas ja kaakkoinen Säkäniemi. Järven rannoille johtaa tiet valtatieltä 6 ja seututieltä 484 haarautuvilta yhdysteiltä. Järvi kuuluu suurimmalta osin Rääkkylään. Tohmajärven raja kulkee etelässä Hasonselän poikki itä-länsi-suuntaisena Allinsaaren eteläpuolelta Allinsalmesta ja se kääntyy siitä heti pohjois-luoteeseen Särkilahden poikki.

## Vesistösuhteet
Järvi sijaitsee Vuoksen vesistössä (vesistöaluetunnus 04) Oriveden-Pyhäselän alueen (04.3) Onkamojärven valuma-alueella (04.37), jonka Suuri-Onkamon valuma-alueeseen (04.372) järvi kuuluu. Järven vedenpinnan korkeus on 77,0 metriä mpy.

Valuma-alue saa pääosan vedestänsä omasta valuma-alueestaan, joka on järven pinta-alaan nähden pieni. Suuri-Onkamo laskee Pieni-Onkamoon Sintsissä sijaitsevan alle 20 metriä leveän salmen kautta. Pieni-Onkamo puolestaan laskee Saimaaseen luettavaan Pyhäselkään. Järvien vedenpinnat ovat samalla korkeudella.

Suuri-Onkamon valuma-alueella on neljä yli hehtaarin kokoista järveä tai lampea, jotka laskevat suoraan tai välillisesti järveen. Ne ovat alle kuuden hehtaarin kokoisia suppia, mutta piskuinen Kuikkalampi on ojitetun suon keskellä sijaitseva suolampi.

## Lähteet

## Aiheesta muualla
* Pro Onkamojärvet ry: Kotisivut , viitattu 18.7.2017
Inna Koskenniemi

**Inna Katharina Koskenniemi** (24. tammikuuta 1923 Turku – 22. tammikuuta 1995) oli suomalainen kielen- ja kirjallisuudentutkija ja Turun yliopiston englantilaisen filologian professori vuosina 1969–1988. Hän tutki Englannin renessanssin ja keskiajan kieltä ja kirjallisuutta.

Koskenniemi kirjoitti ylioppilaaksi 1941, valmistui filosofian kandidaatiksi 1948, maisteriksi 1950 ja lisensiaatiksi 1957 ja väitteli tohtoriksi 1965. Hän työskenteli Turun suomalaisen yhteiskoulun kieltenopettajana vuosina 1951–1954 ja toimi Turun yliopiston englantilaisen filologian assistenttina 1957–1967, dosenttina 1964–1967, apulaisprofessorina 1967–1969 ja professorina vuodesta 1969. 

Koskenniemen professorikautena englantilaisen filosofian laitoksesta tuli humanistisen tiedekunnan suurimpia yksiköitä. Hän tutki itse muun muassa renessanssiajan englantilaisen draaman kieltä ja osallistui kansainvälisiin Shakespeare-kongresseihin Stratford-upon-Avonissa Englannissa. Koskenniemen noin 1&nbsp;500 nidettä käsittävä kirjasto lahjoitettiin vuonna 1995 englantilaisen filologian laitokselle.

Inna Koskenniemi oli Perustuslaillisen kansanpuolueen kannattaja ja aktiivinen politiikassa 1970-luvulla. Vuoden 1979 eduskuntavaaleissa hän sai 1&nbsp;646 ääntä Turun läänin eteläisessä vaalipiirissä ja ylsi vaaliliiton toiselle varasijalle. 

Inna Koskenniemen isä oli professori V. A. Koskenniemi.

## Teoksia
* *Studies in the vocabulary of English drama 1550-1600 excluding Shakespeare and Ben Jonson*, Turun yliopiston väitöskirja. Turun yliopiston julkaisuja. B 84. Turku 1962
* *Repetitive word pairs in Old and Early Middle English prose : Expressions of the type "whole and sound" and "answered and said", and other parallel constructions*. Turun yliopiston julkaisuja. B 107. Turku 1968

## Lähteet
La Giralda

**La Giralda** on Sevillan katedraalin 104 metriä korkea kellotorni ja yksi tunnetuimpia maamerkkejä Espanjan Sevillassa. Vuosina 1184–96 pystytetty *La Giralda* rakennettiin alun perin viereisen moskeijan minareetiksi ja vartiotorniksi. Se edusti almohadien arkkitehtuuria. Kristityt valloittivat kuningas Alfonso X:n johdolla Sevillan takaisin muslimeilta vuonna 1248. Moskeija purettiin ja sen paikalle rakennettiin katedraali. Minareetti muutettiin sen kellotorniksi.

Vuonna 1356 tornia ravisteli voimakas maanjäristys, joka tuhosi tornin kuparikupolit. Tornia uudistettiin vuosina 1560–1568, jolloin sitä muun muassa korotettiin neljällä kerroksella. Kupolien tilalle pystytettiin italialainen *Faith*-pronssipatsas.

La Giralda lisättiin yhdessä Sevillan katedraalin kanssa UNESCOn maailmanperintöluetteloon vuonna 1987.

## Lähteet

## Aiheesta muualla

* Sevillan katedraalin kotisivut
Rottinki

**Rottingiksi** (malaijiksi *rotan*) kutsutaan noin 600 eri lajia käsittävää palmusukua, jonka lajeja kasvaa Afrikan, Aasian ja Australaasian trooppisissa osissa. Ne ovat yleensä hyvin pitkä- ja ohutvartisia, muiden puiden oksistoissa kasvavia kiipijäkasveja, jotka muodostavat jopa läpipääsemättömiä tiheikköjä. Runkoja peittävät tiheästi kasvavat piikit.

Rottinkipalmujen noin 2–5 cm paksuista vartta käytetään muun muassa huonekalu- ja sisustustarviketeollisuudessa. Rottinkien varren sisus on hyvänmakuista ja sitä käytetään ravinnoksi erityisesti keittona.

## Katso myös
* Rottinkipalmut (*Calamus*)

## Lähteet

## Aiheesta muualla

* Rattancraft.com: All About Rattan
Lotta Immonen

**Lotta Immonen** (s. 22. maaliskuuta 1996) on suomalainen entinen pesäpalloilija, joka edusti Vihdin Palloa. Hän on myös seuran omia kasvatteja.
                                                                                                   
Superpesiksen runkosarjassa Immonen on pelannut kaikkiaan 45 ottelua, joissa on lyönyt 15 ja tuonut 11 juoksua. Kärkilyöntipisteitä hän on kerännyt pelaamissaan runkosarjan otteluissa 117. Superpesiksen pudotuspeleissä Immonen on pelannut viisi ottelua, joissa on lyönyt kaksi juoksua ja tuonut yhden juoksun. Tämän lisäksi hän on pelaamissaan pudotuspeliotteluissa kerännyt tililleen 16 kärkilyöntipistettä.
                                                                                                   
Pesäpalloilun lopettamisen jälkeen Immonen on luonut menestyksekkään uran curlingissa, jossa hän on voittanut yhdeksän Suomen mestaruutta ja edustanut Suomea 12 kertaa kansainvälisissä arvokilpailuissa.
                                                                                                   
## Lähteet
Maradona (elokuva)

**Maradona** (myös **Kusturican Maradona**, ) on vuonna 2008 ensi-iltansa saanut serbialaisen Emir Kusturican ohjaama dokumenttielokuva. Se kertoo maailman kaikkien aikojen parhaimpiin ja legendaarisimpiin jalkapalloilijoihin lukeutuvan argentiinalaisen Diego Maradonan elämäntarinan. Ensi-esityksensä dokumentti sai Cannesin elokuvajuhlilla. 

Elokuva ei pyri olemaan objektiivinen kertomus Maradonan elämästä, vaan alkuperäisen nimensä mukaisesti se on hänen ystävänsä Emir Kusturican näkemys. Dokumentissa ei esimerkiksi ole lainkaan ulkopuolisten ihmisten näkökulmia Maradonan uraan liittyviin värikkäisiin vaiheisiin ja skandaaleihin.

Diego Maradonan ja Emir Kusturican lisäksi elokuvassa esiintyy muun muassa Maradonan tuttavapiiriin kuuluvia valtiomiehiä kuten Kuuban johtaja Fidel Castro ja Venezuelan presidentti Hugo Chávez.

## Arvioita
*[[Turun Sanomat|Turun Sanomien]]* Tapani Maskulan mielestä dokumentti on ”ohjaajalleen tyypillinen mielipuolinen sirkus estradilla pöyhistelevästä pyhimyksestä, jonka varauksettomat kannattajat kuuluvat jumalansa mukaan ristittyyn Maradonan kirkkoon ja noudattavat uskonlahkossaan hullunhauskoja seremonioita”. Film-O-Holic-elokuvasivuston Toni Puurtisen mielestä dokumentti kertoo yhtä paljon Kusturicasta kuin Maradonasta, ja on lopulta lähinnä vain ammattitaitoisen ja mielenkiintoisen elokuvaohjaajan vapaa-ajan välityö.

## Lähteet
Andrei Hotejev

**Andrei Hotejev** ( (2. joulukuuta 1946 Leningrad, Neuvostoliitto – 28. marraskuuta 2021) oli venäläinen pianisti. Hän asui Saksassa. Hotejev tunnetaan esimerkiksi Tšaikovskin pianokonserttojen, mutta myös muiden säveltäjien, kuten Prokofjevin, Musorgskin ja Rahmaninovin levytyksistä.

Hotejev valmistui Moskovan konservatoriosta, jossa hänen opettajanaan toimi Lev Naumov. Hän soitti eri orkestereiden kanssa, kuten Hampurin sinfoniaorkesteri, Pietarin filharmoninen orkesteri, Orchestre national du Capitole de Toulouse, Orchestre Lamoureux Paris, Tšaikovski sinfoniaorkesteri Moscow, Netherlands Radio Symphony, Orchestre National de Montpellier Languedoc-Roussillon ja Pietarin Academic Sinfoniaorkesteri.

Hotejev oli naimisissa pianisti Olga Hoteevan kanssa.

Hotejev kuoli vakavaan sairauteen 28. marraskuuta 2021. Hän oli 74-vuotias.

## Diskografia
*Tšaikovski: *Piano Concert No. 3/Dumka* 1993, Accord
*Tšaikovski: *The four piano concertos, Hungarian Gypsy Melodies, Allegro c-moll in original version.* 3 CDs, 1998, KOCH-Schwann/Universal Classics
**Russian songs*: Rachmaninoff: 10 songs; Mussorgsky: *Songs and Dances of Death*; Scriabin:Piano Sonata No. 9 *Black Mass*; with Anja Silja, soprano. Recording: Berlin, Jesus Christus Kirche, 2009, Sony BMG
*Tšaikovski/Rahmaninov: *Sleeping Beauty/Dornröschen.* Great Ballet-Suite for piano for four hands. Andrej Hoteev and Olga Hoteeva, piano. 2012, NCA
* “Pure Musorgski”: *Pictures at an Exhibition* & *Songs and Dances of Death* - played from the original manuscripts; Andrej Hoteev(piano) and Elena Pankratova(soprano). Berlin classics / Edel 2014
* Wagner„Declarations of Love. Complete piano works and piano songs for Mathilde Wesendonck  and Cosima Wagner |:“Wesendonck- Sonata” Piano Sonata in a flat WWV 85 – “Sleepless”Music Letter for piano in G  - “Schmachtend”Piano Elegie for Cosima in A-flat - Wesendonck-Lieder 1. Version,1857/58 - “Fhour Fhite Songs“,1868. Andrej Hoteev, piano; Maria Bulgakova, soprano Hänssler Classic HC16058  2017 

### DVD:t
*Musorgski: *Pictures at an Exhibition*, 2001
*Prokofjev: *Piano Sonata No. 6.* (Op. 82), 2003

## Lähteet

## Aiheesta muualla

*PUSKAS INTERNATIONAL Artist Management, London: Andrej Hoteev 
*LinkedIn: Andrei Hotejev
*
*Official biography of Andrej Hoteev  ncamusic.com
Lovastatiini

**Lovastatiini** (C24H36O5) on statiineihin kuuluva lääkeaine, jota käytetään veren korkean kolesterolipitoisuuden laskuun muun muassa sepelvaltimotaudin hoidossa.

## Lääkeaineen löytäminen ja synteesi
Lovastatiinin eristi ensimmäisen kerran Alfred Alberts vuonna 1978 *Aspergillus terreus* -homeesta työskennellessään Merckillä. Vuotta myöhemmin japanilaisen Sankyon tutkijat löysivät sitä *Monascus ruber* -sienestä. Yhdisteen havaittiin olevan voimakas HMG-CoA-reduktaasin estäjä ja siten estävän elimistön kolesterolisynteesiä ja alentavan kolesterolipitoisuutta. Lovastatiini oli ensimmäinen Yhdysvalloissa FDA:n hyväksymä statiini ja tuli markkinoille vuonna 1987. Lovastatiinille on kehitetty useita kokonaissynteesimenetelmiä, mutta kaupallisesti tehokkain tapa valmistaa yhdistettä on bioteknisesti fermentoinnin avulla käyttäen *A. terreus*- tai *M. ruber* -kantoja. Lovastatiinin patentti umpeutui Yhdysvalloissa vuonna 2002. Lovastatiinista voidaan syntetisoida muita statiineja kuten simvastatiinia.

## Toimintamekanismi ja käyttö
Lovastatiini on aihiolääke, joka metaboloituu eläimillä maksassa CYP3A4-entsyymin vaikutuksesta. Yhdisteen laktonirengas hydrolysoituu ja muodostuva tuote sitoutuu erittäin voimakkaasti HMG-CoA-reduktaasiin inhiboiden sen toiminnan. Täten kolesterolisynteesi estyy ja erityisesti LDL-kolesterolin määrä vähenee. Lovastatiini on lipofiilinen eli rasvahakuinen yhdiste, minkä vuoksi sen ottaminen aterioiden yhteydessä parantaa sen tehoa.

## Lähteet
Sosialistinen Vaihtoehto

**Sosialistinen Vaihtoehto** (SV) on kansainvälistä trotskilaista yhteistyöjärjestöä Komitea työväeninternationaalin puolesta (CWI) tukeva sosialistinen ryhmä Suomessa. Ryhmä perustettiin huhtikuussa 2002. Nykyään toimintaa on muun muassa Helsingissä, Turussa ja Oulussa. Ryhmä julkaisee samannimistä lehteä.

## Lähteet

## Aiheesta muualla
*Sosialistisen Vaihtoehdon kotisivut
Le Mansin 24 tunnin ajo 2006

**[[Le Mansin 24 tunnin ajo]] 2006** oli kestävyysajokilpailu, joka ajettiin 17.–18. kesäkuuta Circuit de la Sarthen radalla Le Mansissa Ranskassa. Kilpailu oli Le Mansin 24 tunnin ajojen historian ensimmäinen, joka voitettiin dieselmoottorisella autolla.

## Tulokset

## Lähteet

## Aiheesta muualla
Clean Bandit

**Clean Bandit** on brittiläinen elektronisen musiikin yhtye, joka on perustettu vuonna 2009. Yhtyeen kappale ”Rather Be” nousi Britannian singlelistan ykköseksi tammikuussa 2014. Yhtyeen debyyttialbumi, *[[New Eyes]]*, julkaistiin toukokuussa 2014 ja seuraava albumi, *[[What is Love?]]*, marraskuussa 2018. Helmikuussa 2015 yhtye palkittiin parhaan dance-kappaleen Grammylla.

## Diskografia
;Studioalbumit
* 
* 

;Singlet
*”A+E” (2012)
*”Mozart's House” (2013)
*”Dust Clears” (2013)
*”Rather Be” (mukana Jess Glynne, 2014)
* ”Extraordinary” (mukana Sharna Bass, 2014)
* ”Come Over” (mukana Stylo G, 2014)
* ”Real Love” (mukana Jess Glynne, 2014)
* ”Stronger” (2015)
* ”Tears” (mukana Louisa Johnson, 2016)
* ”Rockabye” (mukana Sean Paul ja Anne-Marie, 2016)
* ”Symphony” (mukana Zara Larsson, 2017)
* ”Disconnect” (mukana Marina and the Diamonds, 2017)
* ”Solo” (mukana Demi Lovato, 2018)
* ”Playboy Style” (mukana Charli XCX ja Bhad Bhabie 2018)
* ”Mama” (mukana Ellie Goulding) (2019)

## Lähteet

## Aiheesta muualla

* Clean Bandit -yhtyeen kotisivut 
* 
*
Serbian despotaatti

**Serbian despotaatti** () oli historiallinen valtio nykyisen Serbian alueella. 

Vaikka vuonna 1389 käytyä Kosovo Poljen taistelua pidetään yleensä keskiaikaisen Serbian valtion loppuna, Serbian valtakuntaa ja Moravian Serbiaa seurannut Serbian despotaatti oli olemassa vielä 70 vuoden ajan. 1400-luvun alkupuoliskon ajan siellä vallitsi itsenäinen kulttuurinen ja poliittinen renessanssi, joka päättyi kun Osmanien valtakunta valtasi alueen vuonna 1459. Senkin jälkeen despotaatti jatkoi olemassaoloaan aina 1500-luvun puoleenväliin asti, tosin maanpaossa Unkarin kuningaskunnassa. Pavle Bakić oli Serbian despooteista viimeinen, jonka sekä Habsburgien että Osmanien valtakunnat tunnustivat. 

## Hallitsijat

## Katso myös
* Kosmidionin taistelu, Serbian despotaatti osallistui taisteluun Konstantinopolin edustalla Stefan Lazarevićin johdolla.

## Lähteet

## Aiheesta muualla

* Monumenta Serbica: THE ART OF MORAVA SCHOOL  - Despotaatin kulttuurirenessanssista
* Medieval Serbian ecclesiestical art styles pt. III – the Morava school  - Despotaatin kulttuurisesta merkityksestä
The Royal Concept

**The Royal Concept** (aikaisemmin tunnettu nimillä **Concept Store** ja **The Concept**) on ruotsalainen alternativerockyhtye, joka perustettiin vuonna 2010. Sen muodostavat laulaja David Larson sekä soittajat Filip Bekic, Robert Magnus ja Frans Povel. 

Vuonna 2012, vaihdettuaan nimensä The Royal Conceptiksi, yhtye solmi levytyssopimuksen Lava Recordsin kanssa ja julkaisi yhtyeen nimeä kantavan EP-levyn. The Royal Conceptin esikoisalbumi, *[[Goldrushed]]*, julkaistiin syyskuussa 2013 Ruotsissa. Single "On Our Way" sisältyi FIFA 14 -pelin soundtrackiin. Kappaleesta kuultiin coverversio Gleen viidennellä kaudella, jaksossa "The End of Twerk".

## Diskografia
### Studioalbumit
* 
* 

### EP:t
**The Royal Concept* (2012)
**Royal* (2013)
**Smile* (2015)
**The Wake Up* (2018)

### Singlet
**Damn!* (2010)
**D-D-Dance* (2011)
**Gimme Twice* (2011)
**World on Fire* (2012)
**Naked & Dumb* (2012)
**Lost in You* (2013)
**On Our Way* (2013)
**D-D-Dance* (2014)
**Need To Know* (2019)
**Up All Night* (2019)
**Kick It* (2019)

## Lähteet

## Aiheesta muualla

*Yhtyeen virallinen kotisivu
Kunnanvaakuna

**Kunnanvaakuna** on kuntaa symboloiva vaakuna.

## Kunnanvaakunat Suomessa

Aikaisemmin Suomen kunnista vain kaupungeilla oli vaakunat. Vuonna 1949 säädetyllä lailla säädettiin muillekin kunnille (kauppaloille ja maalais­kunnille) oikeus hankkia itselleen virallinen vaakuna. Kauppaloista Salo oli hankkinut itselleen jo aiemmin vaakunan, mutta sitä ei hyväksytty virallisesti, koska katsottiin, ettei kauppaloille kuulu vaakunaa. Maalaiskunnista vaakunaa oli aikaisemmin käyttänyt Petsamo. Sen epävirallisena vaakunana oli vaakuna, joka oli ollut Petsamon läänin vaakunana mutta jäänyt virallisesta käytöstä, kun Petsamon lääni lakkautettiin ja liitettiin Oulun lääniin.

Lähes kaikilla Suomen alueluovutuksen jälkeisen ajan kunnilla on ollut vaakuna.
Ruma sota

**Ruma sota - talvi- ja jatkosodan vaiettu historia** on Sari Näreen ja Jenni Kirveen toimittama kirja, joka kertoo talvi- ja jatkosotien ajasta Suomessa. Kirjassa käsitellään aiemmin vaiettuja ja arkaluontoisia asioita kuten aseistakieltäytymistä, rintamakarkuruutta, sotilaiden huumeidenkäyttöä ja alkoholismia, löystynyttä sukupuolimoraalia ja homoseksuaalisuutta sekä sensuuria ja propagandaa.

## Lähteet
*
Mićo Martić

**Mićo Martić** (s. 24. helmikuuta 1964) on kroatialainen futsalvalmentaja, joka toimi Suomen futsalmaajoukkueen päävalmentajana. Hän aloitti tehtävässä tammikuussa 2013 ja lopetti tammikuussa 2022.

Oman peliuransa aikana Martić edusti Jugoslavian sekä Kroatian futsalmaajoukkueita ja pelasi myös MM- ja EM-kilpailujen lopputurnauksissa. Seuratasolla hän edusti muun muassa useita italialaisia joukkueita.

## Lähteet
Luettelo valtioiden johdon vierailuista Yhdysvaltoihin

Tämä on **luettelo valtioiden johdon vierailuista** Yhdysvaltoihin. Luetteloihin sisältyvät kaikki vierailut paitsi lomamatkat. Luetteloissa ovat vain ulkomaanmatkat, jotka valtionjohto on tehnyt virkakautensa aikana.

Luettelot on jaettu viiteen eri artikkeliin, jotka ovat osa tätä pääartikkelia. Artikkelit on jaettu maanosittain. 

Ensimmäinen Yhdysvaltoihin valtiojohdon vierailun tehnyt oli Havaijin kuningas Kalākaua vuonna 1874. Hän tapasi tuolloin presidentti Ulysses S. Grantin.

Suomesta ensimmäinen valtiojohdon vierailu Yhdysvaltoihin oli vuonna 1958, kun pääministeri Reino Kuuskoski teki maahan epävirallisen vierailun.

## Luettelo vierailuista
*Aasian valtioiden johdon vierailut Yhdysvaltoihin

*Afrikan valtioiden johdon vierailut Yhdysvaltoihin
*Euroopan valtioiden johdon vierailut Yhdysvaltoihin
*Etelä- Amerikan valtioiden johdon vierailut Yhdysvaltoihin
*Pohjois-Amerikan ja Karibian valtioiden johdon vierailut Yhdysvaltoihin
*Oseanian valtioiden johdon vierailuista Yhdysvaltoihin
Major League Baseball -kausi 1928

**Major League Baseball -kauden 1928** päätteeksi pelatussa World Series -ottelusarjassa kohtasivat New York Yankees ja St. Louis Cardinals. Yankees voitti mestaruuden suoraan neljässä ottelussa. 

## Runkosarjan sarjataulukot

 

## Aiheesta muualla

* Baseball almanakka - American League 1928 
* Baseball almanakka - National League 1928 
* Baseball almanakka - World Series 1928